A BIZOTTSÁG 656/2007/EK RENDELETE
(2007. június 14.)
a főbb ipari csoportok (MIGS) meghatározása vonatkozásában a rövid távú statisztikákról szóló 1165/98/EK tanácsi rendelet végrehajtásáról szóló 586/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rövid távú statisztikákról szóló, 1998. május 19-i, 1165/98/EK tanácsi rendeletre (1) és különösen annak 3. cikkére és 17. cikke c) pontjára,
mivel:
(1)
A főbb ipari csoportoknak (MIGS) az 586/2001/EK bizottsági rendeletben (2) található meghatározása az Európai Közösségben előforduló gazdasági tevékenységek statisztikai osztályozásán (NACE) (3) alapul.
(2)
Az 1893/2006/EK rendelet bevezette a NACE új változatát (NACE Rev. 2.), és azt is előírta, hogy az 1165/98/EK rendeletben szabályozott rövid távú statisztikákat 2009. január 1-jétől a NACE Rev. 2-nek megfelelően kell elkészíteni.
(3)
Az e rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
Az 586/2001/EK rendelet a következőképpen módosul:
1.
Az 1. és a 2. cikkben a „NACE Rev. 1.”-re történő valamennyi hivatkozás helyébe a „NACE Rev. 2.” lép.
2.
A 3. cikkben a „az e rendelet hatálybalépésétől számított 3 hónapon belül” szövegrész helyébe a „2009. január 1-jétől” szövegrész lép.
3.
A melléklet helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ezt a rendeletet 2009. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. június 14-én.